# Elisenda Albertí i Casas

Elisenda Albertí i Casas (Barcelona, 25 de març de 1960) és una editora, escriptora i política catalana, neta de Josep Maria Casas de Muller, i diputada al parlament de Catalunya en la VII legislatura.
El 1997, en morir el seu pare, Santiago Albertí, es feu càrrec del segell editorial que ell havia fundat el 1954 i en el qual havia treballat des del 1987. Després d'una llarga etapa d'actualització del fons editorial, l'any 2004 inicià la col·lecció Orígens amb la publicació de nous títols. És membre de l'Associació d'Editors en Llengua Catalana.
Pel que fa a la seva trajectòria política, va començar formant part de la campanya Xirinacs al Senat en les primeres eleccions postfranquistes de 1977. L'any següent participà activament a la campanya No a la Constitució espanyola. També és en aquesta època que va formar part de l'Associació de Familiars i Amics dels Presos Polítics i va participar en la campanya Volem l'amnistia. Va militar al Bloc d'Esquerra d'Alliberament Nacional fins a la seva dissolució el 1982 i a la Crida, i el 1992 s'afilià a Esquerra Republicana de Catalunya. En aquest partit ha ocupat diversos càrrecs a la secció local del partit a l'Eixample. L'any 2000 va entrar a formar part de la Permanent de la Federació de Barcelona com a secretària d'Imatge i Comunicació i el novembre de 2004 va entrar al Parlament de Catalunya com a diputada, en substitució de Josep Huguet, que va deixar l'escó en ser nomenat conseller, responsabilitat que va desenvolupar durant una legislatura.

## Obres

Elisenda Albertí és autora dels següents llibres:
* Perill de bombardeig! Barcelona sota les bombes (2004) ISBN 84-7246-076-2
* Dames, reines, abadesses, 18 personalitats femenines a la Catalunya medieval (2007) ISBN 84-7246-084-3
* Dones de Barcelona, històries i llegendes barcelonines des del segle IV fins al XIX (2011) ISBN 84-7246-092-4
* Catalanes medievals, 24 històries femenines de l'edat mitjana (2012) ISBN 84-7246-095-9
* Un passeig per la moda de Barcelona. Modistes, sastres, botigues... (2013) ISBN 978-84-7246-098-0
* Compromeses: vuit dones catalanes excepcionals (2015) ISBN 978-84-9850-653-2
* Decidides: set dones contra corrent (2017) ISBN 978-84-7246-157-4

## Referències

* ↑ «Albertí editor». Arxivat de l'original el 2013-07-18. [Consulta: 28 abril 2013].
* ↑ «Associació Editors». [Consulta: 28 abril 2013].
* ↑ «Biografia d'Elisenda Albertí i Casas». Web d'Esquerra Republicana de Catalunya. Arxivat de l'original el 2011-07-15. [Consulta: 10 abril 2010].
* ↑ «Parlament de Catalunya». Arxivat de l'original el 2016-03-04. [Consulta: 2 maig 2013].
* ↑ «Perill de bombardeig! Barcelona sota les bombes!». fitxa llibre. Arxivat de l'original el 2013-05-02. [Consulta: 2 maig 2013].
* ↑ «Barcelona TV Connexió Barcelona bombardeig Sant felip Neri».
* ↑ «Dames, reines, abadesses». fitxa llibre. Arxivat de l'original el 2014-11-08. [Consulta: 2 maig 2013].
* ↑ «Diari Avui».
* ↑ «Dones de Barcelona». fitxa llibre. Arxivat de l'original el 2015-03-18. [Consulta: 2 maig 2013].
* ↑ «Barcelona TV Connexió Barcelona».
* ↑ «La Vanguardia».
* ↑ «Catalanes medievals». fitxa llibre. Arxivat de l'original el 2016-03-03. [Consulta: 2 maig 2013].
* ↑ «Barcelona TV». Arxivat de l'original el 2016-03-03. [Consulta: 28 abril 2013].
* ↑ «Entrevista EL PUNT/AVUI».
* ↑ «Un passeig per la moda de Barcelona». fitxa llibre. Arxivat de l'original el 2014-07-14. [Consulta: 3 juliol 2014].
* ↑ «La Vanguardia.com». [Consulta: 5 juliol 2014].
* ↑ «Ressenya diari ARA».
* ↑ «Compromeses. Vuit dones catalanes excepcionals». Ajuntament de Barcelona i Albertí editor. [Consulta: gener 2020].
* ↑ «Decidides. Set dones contra corrent». Albertí Editor. [Consulta: gener 2020].